b'\n_START_ARTICLE_\n\xc3\x9clipeenstruktuur\n_START_PARAGRAPH_\n\xc3\x9clipeenstruktuur on aatomite, molekulide ja ioonide energiatasemete (vastavalt nende spektrijoonte) struktuur, mis tekib tuuma magnetilise dipoolmomendi ja elektronide magnetv\xc3\xa4lja vastastikusel m\xc3\xb5jul. Selle vastastikm\xc3\xb5ju energia s\xc3\xb5ltub tuuma spinnide ja elektronide spinnide v\xc3\xb5imalikust omavahelisest orientatsioonist. _NEWLINE_Seesuguse vastastikm\xc3\xb5juga kaasneb  energiatasemete lahknemine alamtasemeteks (ja spektrijoonte l\xc3\xb5henemine). Nii moodustubki energiatasemete (spektrijoonte) \xc3\xbclipeen struktuur._NEWLINE_\xc3\x9clipeenstruktuuris on alamtasemete tihedus mitu suurusj\xc3\xa4rku suurem kui peenstruktuuris (vastavalt sellele, mitu korda tuuma mass on suurem elektroni massist).'